Novas na Web do Concello | Escuela Municipal Musica Vilagarcia Bernardo del Rio
16 septiembre 2016 ~ 0 Comments
Novas na Web do Concello
Os centros de ensino musical do Concello formarán este curso a 540 alumnos
As ensinanzas musicais no Concello de Vilagarcía seguen estando moi demandadas entre os vilagarciás, como demostran, un ano máis, o elevado número de alumnos matriculados nos centros municipais. En total, no vindeiro curso 2016/17 serán un total de 540 alumnos os que reciban formación musical na Escola Municipal de Música e o Conservatorio, ámbalas dúas dependentes do Concello.
15.09.2016.- A Escola Municipal de Música Bernardo del Río é o centro que se encarga de iniciar e preparar aos alumnos no ensino musical e na práctica dun instrumento. A matriculación para o curso que vai a comezar elévase a 414 alumnos. Esta cifra componse dos 216 alumnos do ciclo de Música e Movemento, para nenos e nenas de 3 a 7 anos; máis os 198 inscritos nas 7 especialidades instrumentais e cursos que se imparten no centro (Percusión, Viento Metal, Viento Madera, Cuerda, Flauta, Piano y Guitarra)
Pola súa banda, O Conservatorio Profesional de Música é un centro de ensinanza regrada que está destinado a alumnos que xa teñen coñecementos musicais e que buscan unha formación orientada á faceta profesional, de aí que para acceder a el os aspirantes teñan que superar unhas probas de acceso para comprobar que reúnen o nivel mínimo esixible para cada grao ou curso. O centro con sede no Auditorio Municipal contará este ano cun total de 126 alumnos dos que 56 cursarán as ensinanzas do Grao Elemental e os 70 restantes do grao Profesional. En émbolos dous graos impártense 12 especialidades instrumentais.
Ud. es el visitante n° 791917